stanford-oval/wikipedia huggingface dataset:
สำนักงานสถิติแห่งชาติ
ทำเนียบเลขาธิการและผู้อำนวยการ

| 0 | 1 | 2 | 3 | 4 | 5 |
| --- | --- | --- | --- | --- | --- |
เลขาธิการสถิติแห่งชาติ
| ลำดับ (สมัย) | รูป | รายนาม | เริ่มวาระ | สิ้นสุดวาระ | หมายเหตุ |
| 1 |  | บัณฑิต กันตะบุตร | 9 สิงหาคม พ.ศ. 2506 | 15 กันยายน พ.ศ. 2513 | รักษาการเลขาธิการ 23 พฤษภาคม พ.ศ. 2506 – 8 สิงหาคม พ.ศ. 2506 |
| 2 |  | พลโท บุญเรือน บัวจรูญ | 16 กันยายน พ.ศ. 2513 | 12 พฤษภาคม พ.ศ. 2514 |  |
| 3 |  | นาวาเอก ขจิต บัวจิตติ | 13 พฤษภาคม พ.ศ. 2514 | 5 ธันวาคม พ.ศ. 2519 |  |
| 4 |  | เอกตริตรา ค้อคงคา | 25 มกราคม พ.ศ. 2520 | 30 กันยายน พ.ศ. 2522 | รักษาการเลขาธิการ 6 ธันวาคม พ.ศ. 2519 – 24 มกราคม พ.ศ. 2520 และดำรงตำแหน่งจนเกษียณอายุราชการ |
| 5 |  | อัมพร อรุณรังษี | 1 ตุลาคม พ.ศ. 2522 | 30 กันยายน พ.ศ. 2527 | ได้รับการแต่งตั้งให้ดำรงตำแหน่งผู้ตรวจราชการสำนักนายกรัฐมนตรี |
| 6 |  | นิยม ปุราคำ | 1 ตุลาคม พ.ศ. 2527 | 20 พฤศจิกายน พ.ศ. 2532 | ลาออกจากราชการ |
| 7 |  | เพ็ญศรี สุวรรณสิงห์ | 21 พฤศจิกายน พ.ศ. 2532 | 30 กันยายน พ.ศ. 2537 | ได้รับการแต่งตั้งให้ดำรงตำแหน่งผู้ตรวจราชการสำนักนายกรัฐมนตรี |
| 8 |  | ดวงใจ พุ่มชูศรี | 1 ตุลาคม พ.ศ. 2537 | 30 กันยายน พ.ศ. 2540 | เกษียณอายุราชการ |
| 9 |  | เอี่ยมจันทร์ เปรมโยธิน | 1 ตุลาคม พ.ศ. 2540 | 30 กันยายน พ.ศ. 2544 | เกษียณอายุราชการ |
| 10 |  | สือ ล้ออุทัย | 1 ตุลาคม พ.ศ. 2544 | 14 พฤศจิกายน พ.ศ. 2549 | ได้รับการแต่งตั้งให้ดำรงตำแหน่งรองปลัดกระทรวงเทคโนโลยีสารสนเทศและการสื่อสาร |
| 11 (1) |  | ธนนุช ตรีทิพยบุตร | 15 พฤศจิกายน พ.ศ. 2549 | 12 กันยายน พ.ศ. 2550 | มีการเปลี่ยนแปลงตำแหน่งจากเลขาธิการสถิติแห่งชาติ เป็น ผู้อำนวยการสำนักงานสถิติแห่งชาติ |
ผู้อำนวยการสำนักงานสถิติแห่งชาติ
| ลำดับ (สมัย) | รูป | รายนาม | เริ่มวาระ | สิ้นสุดวาระ | หมายเหตุ |
| 11 (2) |  | ธนนุช ตรีทิพยบุตร | 13 กันยายน พ.ศ. 2550 | 30 กันยายน พ.ศ. 2552 | เกษียณอายุราชการ |
| 12 |  | จีราวรรณ บุญเพิ่ม | 1 ตุลาคม พ.ศ. 2552 | 30 กันยายน พ.ศ. 2553 | ได้รับการแต่งตั้งให้ดำรงตำแหน่งปลัดกระทรวงเทคโนโลยีสารสนเทศและการสื่อสาร |
| 13 |  | วิบูลย์ทัต สุทันธนกิตติ์ | 19 พฤศจิกายน พ.ศ. 2553 | 30 กันยายน พ.ศ. 2558 | รักษาการผู้อำนวยการ 1 ตุลาคม พ.ศ. 2553 – 19 พฤศจิกายน พ.ศ. 2553 และดำรงตำแหน่งจนเกษียณอายุราชการ |
| 14 |  | วิไลลักษณ์ ชุลีวัฒนกุล | 28 ธันวาคม พ.ศ. 2558 | 5 พฤศจิกายน พ.ศ. 2559 | รักษาการผู้อำนวยการ 1 ตุลาคม พ.ศ. 2558 – 27 ธันวาคม พ.ศ. 2558 ต่อมาได้รับการแต่งตั้งให้ดำรงตำแหน่งปลัดกระทรวงดิจิทัลเพื่อเศรษฐกิจและสังคม |
| - |  | นวลนภา ธนศักดิ์ | 6 พฤศจิกายน พ.ศ. 2559 | 1 กรกฎาคม พ.ศ. 2560 | รักษาการผู้อำนวยการ |
| 15 (1) |  | ภุชพงค์ โนดไธสง | 2 กรกฎาคม พ.ศ. 2560 | 9 พฤศจิกายน พ.ศ. 2562 | ได้รับการแต่งตั้งเป็นรองปลัดกระทรวงดิจิทัลเพื่อเศรษฐกิจและสังคม |
| 16 |  | วันเพ็ญ พูลวงษ์ | 27 กุมภาพันธ์ พ.ศ. 2563 | 30 กันยายน พ.ศ. 2564 | รักษาการผู้อำนวยการ 10 พฤศจิกายน พ.ศ. 2562 – 26 กุมภาพันธ์ พ.ศ. 2563 และดำรงตำแหน่งจนเกษียณอายุราชการ |
| 17 |  | ปิยนุช วุฒิสอน | 1 ตุลาคม พ.ศ. 2564 | 17 ตุลาคม พ.ศ. 2567 | ได้รับการแต่งตั้งให้ดำรงตำแหน่งรองปลัดกระทรวงดิจิทัลเพื่อเศรษฐกิจและสังคม |
| 15 (2) |  | ภุชพงค์ โนดไธสง | 18 ตุลาคม พ.ศ. 2567 | ปัจจุบัน | รักษาการผู้อำนวยการ |
แหล่งข้อมูลอื่น

เว็บไซต์สำนักงานสถิติแห่งชาติ
| ด ค กหน่วยงานในสังกัดและหน่วยงานภายใต้การกำกับดูแลของกระทรวงดิจิทัลเพื่อเศรษฐกิจและสังคม |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  กรมอุตุนิยมวิทยา  สำนักงานคณะกรรมการดิจิทัลเพื่อเศรษฐกิจและสังคมแห่งชาติ  สำนักงานสถิติแห่งชาติ  |  |
| รัฐวิสาหกิจ |  บริษัท โทรคมนาคมแห่งชาติ จำกัด (มหาชน)  บริษัท ไปรษณีย์ไทย จำกัด  |  |
| องค์การมหาชน |  สำนักงานส่งเสริมเศรษฐกิจดิจิทัล  สำนักงานคณะกรรมการคุ้มครองข้อมูลส่วนบุคคล  สำนักงานพัฒนาธุรกรรมทางอิเล็กทรอนิกส์  สถาบันข้อมูลขนาดใหญ่ (องค์การมหาชน)  |  |
| อดีต |  กรมไปรษณีย์โทรเลข  ศูนย์เตือนภัยพิบัติแห่งชาติ  สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน)  สำนักงานรัฐบาลอิเล็กทรอนิกส์ (องค์การมหาชน)  บริษัท ทีโอที จำกัด (มหาชน)  บริษัท กสท. โทรคมนาคม จำกัด (มหาชน)  |  |
  หมวดหมู่ 
ตราสัญลักษณ์ สำนักงานสถิติแห่งชาติ
พระเทพวิทยาคม (คูณ ปริสุทฺโธ)

| พระเทพวิทยาคม (คูณ ปริสุทฺโธ) |
| --- | --- |

ชื่ออื่น: หลวงพ่อคูณ , พระอาจารย์คูณ
ส่วนบุคคล
เกิด: 4 ตุลาคม พ.ศ. 2466 อำเภอด่านขุนทด จังหวัดนครราชสีมา
มรณภาพ: 16 พฤษภาคม พ.ศ. 2558 (91 ปี) โรงพยาบาลมหาราชนครราชสีมา อำเภอเมืองนครราชสีมา จังหวัดนครราชสีมา
นิกาย: มหานิกาย
ตำแหน่งชั้นสูง
ที่อยู่: วัดบ้านไร่ จังหวัดนครราชสีมา
อุปสมบท: 5 พฤษภาคม พ.ศ. 2487
พรรษา: 71
ตำแหน่ง: อดีตที่ปรึกษาเจ้าคณะภาค 11 อดีตเจ้าอาวาสวัดบ้านไร่
พระเทพวิทยาคม  (เกิด คูณ ฉัตร์พลกรัง; 4 ตุลาคม พ.ศ. 2466 – 16 พฤษภาคม พ.ศ. 2558) หรือที่รู้จักในนาม หลวงพ่อคูณ เป็นพระเกจิอาจารย์ อดีตที่ปรึกษาเจ้าคณะภาค 11 และอดีตเจ้าอาวาสวัดบ้านไร่ ตำบลกุดพิมาน อำเภอด่านขุนทด จังหวัดนครราชสีมา พระมหาเถระผู้บริจาคเงินเป็นทานทุนทรัพย์ สร้างอาคารโรงเรียน อาคารวิทยาลัย อาคารมหาวิทยาลัย อาคารและเครื่องมือแพทย์ให้แก่โรงพยาบาลที่ขัดสนเงินงบประมาณจากรัฐบาลที่เงินงบประมาณภาครัฐบาลเข้าไม่ถึง ทุนการศึกษาของเด็กเยาวชน กุฏิ อุโบสถ ศาลา เสนาสนะสงฆ์ของวัดที่รับอุปถัมภ์การก่อสร้าง ผู้สร้างคุณูปการด้านงานสาธารณูปการสงเคราะห์ที่ยิ่งใหญ่ให้แก่สังคมไทย
ประวัติ

หลวงพ่อคูณ เกิดในชื่อและนามสกุลทางโลกคือ คูณ ฉัตร์พลกรัง เมื่อวันพฤหัสบดีที่ 4 ตุลาคม พ.ศ. 2466 ตรงกับแรม 10 ค่ำ เดือน 10 ปีกุน ที่บ้านไร่ หมู่ที่ 6 ตำบลกุดพิมาน อำเภอด่านขุนทด จังหวัดนครราชสีมา เป็นบุตรชายคนโตของบุญ (บิดา) และทองขาว (มารดา) ซึ่งประกอบอาชีพเกษตรกร มีพี่น้องร่วมบิดามารดาสามคนคือ พระเทพวิทยาคม (คูณ ปรินะโม), คำมั่น วงษ์กาญจนรัตน์ และ ทองหล่อ เพ็ญจันทร์
โยมบิดามารดาของหลวงพ่อคูณ เสียชีวิตลงขณะที่ลูกทั้งสามยังเด็ก เด็กชายคูณกับน้องสาวทั้งสอง จึงอยู่ในความอุปการะของน้าสาว สมัยที่เด็กชายคูณมีอายุราว 6-7 ขวบ เข้าเรียนหนังสือกับพระอาจารย์เชื่อม วิรโธ, พระอาจารย์ฉาย และพระอาจารย์หลี ทั้งภาษาไทย และภาษาขอม นอกจากนี้พระอาจารย์ทั้งสาม ยังอบรมสั่งสอนคาถาอาคม เพื่อป้องกันอันตรายต่าง ๆ ให้ด้วย เด็กชายคูณจึงมีความรู้ในวิชาไสยศาสตร์มาแต่บัดนั้น
ประวัติ > อุปสมบท

คูณ ฉัตร์พลกรัง อุปสมบท ณ วัดถนนหักใหญ่ ตำบลกุดพิมาน อำเภอด่านขุนทด จังหวัดนครราชสีมา เมื่อวันศุกร์ที่ 5 พฤษภาคม พ.ศ. 2487 ปีวอก อุปัชฌาย์ให้ฉายานามว่า ปริสุทฺโธ หลังจากนั้น หลวงพ่อคูณฝากตัวเป็นศิษย์หลวงพ่อแดง วัดบ้านหนองโพธิ์ ตำบลสำนักตะคร้อ อำเภอด่านขุนทด จังหวัดนครราชสีมา หลวงพ่อแดง เป็นพระนักปฏิบัติทางด้านคันถธุระ และวิปัสสนาธุระอย่างเคร่งครัด ทั้งเป็นพระเกจิอาจารย์ ที่เรืองวิทยาคมเป็นอย่างยิ่ง จนเป็นที่เลื่อมใสศรัทธาของผู้คน และลูกศิษย์เป็นอย่างมาก
หลวงพ่อคูณอยู่ปรนนิบัติรับใช้ หลวงพ่อแดงมานานพอสมควร หลวงพ่อแดงจึงพาหลวงพ่อคูณไปฝากตัวเป็น ลูกศิษย์หลวงพ่อคง พุทธสโร ซึ่งหลวงพ่อทั้งสองรูปนี้เป็นเพื่อนกัน ต่างให้ความเคารพซึ่งกันและกัน เมื่อมีโอกาสได้พบปะ มักแลกเปลี่ยนธรรมะ ตลอดจนวิชาอาคมแก่กันเสมอ เวลาล่วงเลยมานานพอสมควร กระทั่งหลวงพ่อคงเห็นว่า ลูกศิษย์ของตนมีความรอบรู้ ชำนาญการปฏิบัติธรรมดีแล้ว จึงแนะนำให้ออกธุดงค์จาริก ไปตามป่าเขาลำเนาไพร ฝึกปฏิบัติธรรมเบื้องสูงต่อไป ระยะแรกหลวงพ่อคูณธุดงค์จาริก อยู่ในเขตจังหวัดนครราชสีมา จากนั้นจึงจาริกไกลออกไป กระทั่งถึงประเทศลาว และประเทศกัมพูชา มุ่งเข้าสู่ป่าลึก เพื่อทำความเพียรให้เกิดสติปัญญา เพื่อการหลุดพ้นจากกิเลสตัณหา และอุปาทานทั้งปวง
หลังจากที่พิจารณา เห็นสมควรแก่การปฏิบัติแล้ว หลวงพ่อคูณจึงออกเดินทางกลับสู่ประเทศไทย เดินข้ามเขตแดนทางจังหวัดสุรินทร์ สู่จังหวัดนครราชสีมา กลับสู่ถิ่นเกิดที่บ้านไร่ จากนั้นจึงเริ่มดำริให้ก่อสร้างวัด ให้เป็นถาวรวัตถุทางพระพุทธศาสนา โดยเริ่มสร้างอุโบสถพัทธสีมาเมื่อ พ.ศ. 2496 นอกจากนั้น หลวงพ่อคูณยังดำริให้สร้างกุฏิสงฆ์ ศาลาการเปรียญ ขุดสระน้ำไว้เพื่ออุปโภคและบริโภค ทั้งจัดสร้างโรงเรียนวัดบ้านไร่ เพื่อการศึกษาของเยาวชนละแวกนี้อีกด้วย
งานการศึกษาสงเคราะห์

พระเทพวิทยามีบทบาทในการก่อตั้งสถานศึกษาสองแห่ง ได้แก่ วิทยาลัยเทคนิคหลวงพ่อคูณ ปริสุทฺโธ และ โรงเรียนมัธยมหลวงพ่อคูณ ปริสุทฺโธ
งานการศึกษาสงเคราะห์ > วิทยาลัยเทคนิคหลวงพ่อคูณ ปริสุทฺโธ

เมื่อ 19 ตุลาคม พ.ศ. 2536 พระเทพวิทยาคม ได้ดำริที่จะสร้างสถานศึกษาให้เป็นสถานศึกษาที่สามารถผลิตบุคลากรให้มีวิชาชีพเพื่อใช้ประกอบวิชาชีพได้ โดยไม่ต้องให้เยาวชนเดินทางไปศึกษาที่อื่น ต่อมา นายสำเร็จ วงศ์ศักดา อาจารย์วิทยาลัยเทคนิคนครราชสีมา ได้ให้ข้อมูลเกี่ยวกับสถานศึกษาที่จะจัดสร้างว่า ควรเป็นสถานศึกษาที่จัดการสอนด้านสายอาชีพหรืออาชีวศึกษา จึงจะเหมาะกับท้องถิ่นดังนั้นจึงได้เกิดโครงการจัดตั้ง “วิทยาลัยเทคนิคหลวงพ่อคูณ ปริสุทฺโธ” ขึ้น ซึ่งนายศุภร บุญเนาว์ ผู้อำนวยการวิทยาลัยเทคนิคนครราชสีมา เป็นประธานโครงการนี้ และได้มอบหมายให้นายสำเร็จ วงศ์ศักดา และคณะเป็นผู้ประสานงานดำเนินการ จนกระทั่งวันที่ 12 พฤษภาคม พ.ศ. 2537 กระทรวงศึกษาธิการได้จัดตั้ง วิทยาลัยเทคนิคหลวงพ่อคูณ ปริสุทฺโธ สังกัดกองวิทยาลัยเทคนิค กรมอาชีวศึกษา กระทรวงศึกษาธิการ ขึ้น โดย พระเทพวิทยาคม สนับสนุนการก่อสร้างอาคารเรียน อาคารปฏิบัติการ อาคารหอสมุด อาคารพัสดุกลาง อาคารอำนวยการ บ้านพักครูและนักการภารโรงตลอดจนสาธารณูปโภคอื่น ๆ ซึ่งเมื่อเสร็จสิ้นตามโครงการในปีการศึกษา 2540 ใช้งบประมาณ ไม่น้อยกว่า 400 ล้านบาท
เมื่อวันที่ 14 กุมภาพันธ์ พ.ศ. 2544 พระเทพวิทยาคม มอบเงินให้นายสำเร็จ วงศ์ศักดา ผู้อำนวยการวิทยาลัยเทคนิคหลวงพ่อคูณ ปริสุทฺโธ เพื่อพัฒนาวิทยาลัยฯ และตั้งมูลนิธิจำนวน 50 ล้านบาทการนี้จึงได้สร้างอาคารหอสมุดอนุรักษ์พลังงานใช้งบประมาณในการก่อสร้างราคาตามแบบ 32 ล้านบาท ทีมงาน ศ.ดร.สุนทร บุญญาธิการ ออกแบบอาคารอนุรักษ์พลังงาน คุณพจน์ ธนโชติ บริษัทคูซ่า ดีเวลลอปเม้นท์ จำกัด ได้ให้ความอนุเคราะห์ก่อสร้าง รวมเฟอร์นิเจอร์ภายในราคา 24 ล้านบาท ต่อมาปี พ.ศ. 2556 วิทยาลัยเทคนิคหลวงพ่อคูณ ปริสุทฺโธ วิทยาลัยเทคนิคนครราชสีมา วิทยาลัยเทคนิคสุรนารี วิทยาลัยอาชีวศึกษานครราชสีมา วิทยาลัยเทคนิคบุรีรัมย์ วิทยาลัยเทคนิคคูเมือง วิทยาลัยเทคนิคชัยภูมิ วิทยาลัยเทคนิคสุรินทร์ และวิทยาลัยาชีวศึกษาสุรินทร์ ควบรวมตั้งขึ้นเป็น สถาบันการอาชีวศึกษาภาคตะวันออกเฉียงเหนือ ๕ โดยมีวิทยาลัยเทคนิคหลวงพ่อคูณ ปริสุทฺโธ เป็นศูนย์กลางของสถาบัน
งานการศึกษาสงเคราะห์ > โรงเรียนมัธยมหลวงพ่อคูณ ปริสุทฺโธ

โรงเรียนมัธยมหลวงพ่อคูณ ปริสุทฺโธ ผู้ก่อตั้งโรงเรียนคือหลวงพ่อคูณ ปริสุทฺโธ เนื่องในโอกาสที่พระเดชพระคุณหลวงพ่อคูณ ปริสุทฺโธ ได้รับแต่งตั้งสมณศักดิ์เป็นพระญาณวิทยาคมเถร ในวันที่ 12 สิงหาคม พ.ศ. 2536 โดยเป็นโรงเรียนหน่วยสาขาของ โรงเรียนมัธยมด่านขุนทด  เปิดทำการเรียนการสอนในระดับชั้นมัธยมศึกษาตอนต้น มีนายนภดล จิตตวัฒนานนท์ ผู้อำนวยการโรงเรียนมัธยมด่านขุนทด ได้มอบหมายให้ นายสมชาย ทองคำ ผู้ช่วยผู้อำนวยการฝ่ายปกครองมาเป็นผู้ดูแลและส่งครูมาช่วยจัดการเรียนการสอน พระเดชพระคุณหลวงพ่อคูณ ปริสุทฺโธ ได้จัดสรรงบประมาณสร้างอาคารเรียน 216 ล จำนวน 1 หลัง บ้านพักครู ห้องน้ำ ระบบไฟฟ้า ระบบน้ำประปาภายในโรงเรียนเป็นเงินจำนวน 11 ล้านบาทเศษ และได้ทำพิธีวางศิลาฤกษ์ ในวันที่ 26 สิงหาคม พ.ศ. 2536 โดยท่านอดีตอธิบดีกรมสามัญศึกษา นายบรรจง พงษ์ศาสตร์ และคุณหญิง สมจินตนา ภักศรีวงศ์ อดีตรองอธิบดีกรมสามัญศึกษาในขณะนั้นเป็นประธานในพิธีและได้ดำเนินการก่อสร้างเสร็จเมื่อปี พ.ศ. 2537 โดย ฯพณฯ พลเอกชาติชาย ชุณหะวัณ เป็นประธานมีผู้ร่วมพิธี นายสุวัจน์ ลิปตพัลลภ นายจำลอง ครุฑขุนทด นายทองขาว โคตรโยธา และนายวีระ บุญญานุวาส เป็นผู้รับมอบอาคารเรียน ต่อมากระทรวงศึกษาธิการได้ประกาศจัดตั้งเป็น “โรงเรียนพระญาณวิทยาคมเถร”
ในวันที่ 10 พฤษภาคม พ.ศ. 2540 และโรงเรียนได้เปิดทำการเรียนการสอนในระดับชั้นมัธยมศึกษาตอนและมัธยมศึกษาตอนปลายในปีการศึกษา 2541 ภายหลังบรรดาสานุศิษย์ ข้าราชการ ประชาชนชาวบ้านตำบลห้วยบง และคณะครู อาจารย์ นักเรียน มีความเห็นพ้องต้องกันว่าสมควรเปลี่ยนชื่อโรงเรียนเป็น  “โรงเรียนมัธยมหลวงพ่อคูณ ปริสุทฺโธ” เพื่อเป็นสิริมงคลสมเจตนารมณ์ของหลวงพ่อคูณ ปริสุทฺโธ ปัญจะ เกสรทอง รัฐมนตรีว่าการกระทรวงศึกษาธิการ จึงได้ลงนามเปลี่ยนชื่อโรงเรียน ในวันที่ 19 ธันวาคม พ.ศ. 2541 รัฐธรรมนูญแห่งราชอาณาจักรไทย พ.ศ. 2550 มาตรา 289 วรรค 2 พระราชบัญญัติกำหนดแผนและขั้นตอนการกระจาย อำนาจให้แก่องค์กรปกครองส่วนท้องถิ่น พ.ศ. 2542 และพระราช บัญญัติการศึกษาแห่งชาติ พ.ศ. 2542 ซึ่งกำหนดให้องค์กรปกครองส่วนท้องถิ่นมีสิทธิ์ในการจัดการศึกษาระดับใดระดับหนึ่งหรือทุกระดับตามความพร้อม ดังนั้น ในวันที่ 8 กุมภาพันธ์ 2551 สำนักงานเขตพื้นที่การศึกษานครราชสีมา เขต 5 จึงได้อนุมัติถ่ายโอนภารกิจการจัดการศึกษา โรงเรียนมัธยมหลวงพ่อคูณ  ปริสุทฺโธ ไปสังกัดองค์การบริหารส่วนจังหวัดนครราชสีมา กรมส่งเสริมการปกครองท้องถิ่น กระทรวงมหาดไทย
งานสงเคราะห์การกุศลต่างๆ

สร้างอาคารเรียน หลวงพ่อคูณ ปริสุทฺโธ ให้มหาวิทยาลัยมหาจุฬาลงกรณราชวิทยาลัย วิทยาเขตนครราชสีมา
บริจาครถบัสปรับอากาศแอร์ ให้มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
บริจาครถบัสพัดลม ให้มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
สมณศักดิ์, พัดยศ

12 สิงหาคม พ.ศ. 2535 พระราชาคณะชั้นสามัญยก ฝ่ายวิปัสสนาธุระ ในราชทินนามที่ พระญาณวิทยาคมเถร,(สย.วิ.)
10 มิถุนายน พ.ศ. 2539 พระราชาคณะชั้นราช ฝ่ายวิปัสสนาธุระ ในราชทินนามที่ พระราชวิทยาคม,วิ. อุดมกิจจานุกิจจาทร มหาคณิสสร บวรสังฆาราม คามวาสี
12 สิงหาคม พ.ศ. 2547 พระราชาคณะชั้นเทพฝ่ายวิปัสสนาธุระ ในราชทินนามที่ พระเทพวิทยาคม,วิ. อุดมธรรมสุนทร ปสาทกรวรกิจ มหาคณิสสร บวรสังฆาราม คามวาสี
แหล่งข้อมูลอื่น

เว็บไซต์ วิหารเทพวิทยาคม วัดบ้านไร่ เก็บถาวร 2019-04-08 ที่ เวย์แบ็กแมชชีน
หุ่นขี้ผึ้งหลวงพ่อคูณ จัดแสดงที่ ณ สัทธา อุทยานไทย จังหวัดราชบุรี
วัดอนุบรรพต

| วัดอนุบรรพต |
| --- | --- |
ชื่อสามัญ: วัดอนุบรรพต, วัดเขาน้อยสีชมพู, วัดเขาน้อย
ที่ตั้ง: ตำบลบ้านใหม่หนองไทร อำเภออรัญประเทศ จังหวัดสระแก้ว
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดอนุบรรพต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านใหม่หนองไทร อำเภออรัญประเทศ จังหวัดสระแก้ว
วัดอนุบรรพต หรือ วัดเขาน้อยสีชมพู หรือ วัดเขาน้อย สร้างเมื่อ พ.ศ. 2468 ในสมัยรัชสมัยของพระบาทสมเด็จพระมงกุฎเกล้าเจ้าอยู่หัว ช่วงเวลาที่ทางการไทยได้มีการจัดสร้างทางรถไฟสายตะวันออกในสมัยรัชกาลที่ 6 ตามเส้นทางสายแปดริ้วและไปจรดพรมแดนไทยที่คลองลึก ตั้งวัดเมื่อ พ.ศ. 2475 ได้รับพระราชทานวิสุงคามสีมาเมื่อวันที่ 18 มิถุนายน พ.ศ. 2536
อุโบสถมีหลังคาทรงไทยยอดแหลมสูง แบ่งออกเป็น 2 ชั้น โดยชั้นแรกมี 6 มุข ชั้นที่สองมี 4 มุข ประดับตกแต่งตามแบบศิลปกรรมไทย ภายในอุโบสถประดิษฐานรอยพระพุทธบาทจำลองเนื้อทองเหลือง
ฮีโร่ 1000 รัก

ฮีโร่ 1000 รัก เป็นชื่อละครโทรทัศน์ของบริษัท เอ็กแซ็กท์ จำกัด และ บริษัท ซีเนริโอ จำกัด บทโทรทัศน์ โอฬาร์กร ควบคุมบทโทรทัศน์ นิพนธ์ ผิวเณร กำกับการแสดงโดย ฉัตรชัย สุรสิทธิ์ ออกอากาศทุกวันจันทร์ ถึง วันพฤหัสบดี เวลา 20.20 น. ทางสถานีวิทยุโทรทัศน์กองทัพบกช่อง 5 ออกอากาศครั้งแรกเมื่อวันที่ 17 มิถุนายน และจนถึงวันที่ 30 กรกฎาคม พ.ศ. 2552 มีจำนวนทั้งหมด 26 ตอน
เนื้อเรื่อง

เมื่อโครงการสร้างมนุษย์ฮีโร่ สายพันธุ์ครึ่งมนุษย์ครึ่งหุ่นยนต์เพื่อใช้ในการกู้วินาศภัยถูกคณะกรรมการแห่งชาติระงับไว้เพราะขัดต่อหลักมนุษยธรรม คงเดช หนึ่งในทีมนักวิทยาศาสตร์ ไม่ยอมแพ้และแย่งชิงเทคโนโลยีออกไป ระหว่างการแย่งชิงนั้น ลูกชายสองคนของคงเดชเข้ามาเกี่ยวข้องจนได้รับบาดเจ็บสาหัส เด็กชายทั้งสองถูกแพทย์หญิงเพวา (นุสบา ปุณณกันต์) ช่วยชีวิตไว้โดยการเปลี่ยนให้เป็นฮีโร่ ผู้มีพลังทุกด้านเหนือมนุษย์
แทน (ดิว-อลงกรณ์ ต้นหนองดู่) และไท (ต้น-ชยธร เศรษฐจินดา) ถูกเลี้ยงดูมาโดยเพวา ความลับเรื่องการกลายพันธุ์ของทั้งคู่ถูกเก็บซ่อนไว้ จนกระทั่งถึงวันที่พี่น้องต้องแตกคอเพราะรักผู้หญิงคนเดียวกัน ไทหันไปเข้าร่วมกับฟาโรห์ (อนุวัฒน์ นิวาตวงศ์) ผู้นำแห่งอาณาจักรใต้ดินผู้ต้องการยึดครองสาธารณรัฐนิวเอเชียและมีแผนจะเปลี่ยนทุกคนให้เป็นกองทัพหุ่นยนต์ เขาร่วมกับทีมหุ่นสังหารออกปฏิบัติภารกิจชั่วเพื่อฟาโรห์ โดยมีพี่ชายของตัวเองเป็นฝ่ายศัตรู
สงครามเริ่มรุนแรงขึ้นเมื่อแทนต้องร่วมมือกับกองกำลังรักษาความมั่นคงแห่งชาติเพื่อหยุดยั้งน้องชายตัวเอง ศึกสายเลือดดำเนินไปอย่างดุเดือดท่ามกลางความแค้น อำนาจ ความรัก และความตายของเพวา ผู้เป็นแม่ที่ต้องการหยุดลูกชายทั้งสอง ความตายของเพวานำไปสู่การไขปริศนาในตัวฟาโรห์ เมื่อไทรู้ว่า ฟาโรห์คือคงเดช พ่อที่แท้จริง ไทตัดสินใจออกจากอาณาจักรฟาโรห์เพื่อร่วมมือกับแทนหยุดยั้งสงครามระหว่างมนุษย์กับหุ่นยนต์ สุดท้ายแทนกับไทจะร่วมมือกันหยุดยั้งสงครามระหว่างมนุษย์กับหุ่นยนต์ได้หรือไม่?
นักแสดง

ภัทรพล กันตพจน์ เป็น  แทน
ชยธร เศรษฐจินดา เป็น ไท
พิชญา เชาวลิต เป็น รุ้ง
เมย์ เฟื่องอารมย์ เป็น เลดี้
แอริณ ยุกตะทัต เป็น แคท / พลอย
พีรวัชร์ เหราบัตย์ เป็น แมมมอธ
ณัฏฐพงษ์ ชาติพงษ์ เป็น ดราก้อน
พงษ์พันธ์ เพชรบัณฑูร เป็น ลีโอ
ภัทรา อธิราษฎร์กุล เป็น ฟินิกซ์
นุสบา ปุณณกันต์ เป็น พญ. เพวา
อนุวัฒน์ นิวาตวงศ์ เป็น ฟาโรห์ / คงเดช
สถาพร นาควิไล เป็น ผอ. อาทิตย์
สุเชาว์ พงษ์วิไล เป็น ศาสตราจารย์ วิทย์
ดิลก ทองวัฒนา เป็น ปธานาธิบดี ไพศาล
อุ่นเรือน ราโชติ เป็น ปุ๊
เอก ธณากร
แหล่งข้อมูลอื่น

เว็บไซต์อย่างเป็นทางการ เก็บถาวร 2009-06-14 ที่ เวย์แบ็กแมชชีน
กรมหลวงเทวินทรสุดา

กรมหลวงเทวินทรสุดา หรือ กรมหลวงเทพินทรสุดา เป็นสมเด็จพระมาตุจฉาในสมเด็จพระเจ้ากรุงธนบุรี มีนามเดิมว่า อั๋น หรือ ฮั้น สันนิษฐานว่าเป็นธิดาของขุนนางในรัชสมัยสมเด็จพระเจ้าอยู่หัวบรมโกศ แห่งกรุงศรีอยุธยา เป็นน้องสาวของนกเอี้ยง (ต่อมาคือ กรมพระเทพามาตย์ พระราชชนนีของสมเด็จพระเจ้ากรุงธนบุรี) สันนิษฐานว่าพระองค์อาจมีเชื้อสายจีนแซ่โหงว และมีถิ่นฐานเดิมอยู่บ้านแหลม เขตจังหวัดเพชรบุรี และได้อพยพเข้ามาพำนักอยู่ในกรุงศรีอยุธยาเป็นเวลาช้านาน
ทั้งนี้พระองค์เสกสมรสกับใครหรือพระภัสดาเสียชีวิตไปก่อนหน้านั้น ไม่เป็นที่ปรากฏ ครั้นเมื่อสมเด็จพระเจ้ากรุงธนบุรี เสด็จเถลิงถวัลย์ราชสมบัติแล้ว ได้ทรงสถาปนาอั๋นพระมาตุจฉาขึ้นทรงกรมเป็น กรมหลวงเทวินทรสุดา หรือ เทพินทรสุดา
เมื่อเกิดการผลัดแผ่นดินสิ้นรัชสมัยสมเด็จพระเจ้ากรุงธนบุรี พระองค์ได้รับโปรดเกล้าฯ ลดพระยศเป็น "หม่อมอั๋น" ด้วยเป็นพระบรมวงศานุวงศ์ฝ่ายหญิงก็จึงต้องโทษจองจำไว้ ขณะที่พระบรมวงศานุวงศ์ที่เป็นชายมักถูกประหารพร้อมกับขุนนาง ดังปรากฏในพระราชพงศาวดารฉบับพระราชหัตถเลขา ความว่า
"ยังเหลืออยู่แต่พระราชบุตร และบุตรีน้อย ๆ มีเจ้าฟ้าสุพันธุวงศ์ [เจ้าฟ้าเหม็น] อันเป็นพระราชนัดดาของพระองค์นั้นเป็นต้น และเจ้าฮั้น [กรมหลวงเทวินทรสุดา] ซึ่งเป็นน้าของเจ้าตากสิน และเจ้าส่อนหอกลางซึ่งเป็นกรมหลวงบาทบริจาอัครมเหสี กับญาติวงศ์ซึ่งเป็นหญิงนั้นให้จำไว้ทั้งสิ้น"
หลังจากการผลัดแผ่นดิน พระองค์ดำรงพระชนม์อย่างสงบสุขในธนบุรีนั้นเอง ซึ่งยังมีผู้คอยอุปถัมภ์ค้ำชูอยู่ซึ่งหนึ่งในนั้นก็คือ สมเด็จพระเจ้าบรมวงศ์เธอ เจ้าฟ้ากรมพระยาเทพสุดาวดี พระเชษฐภคินีพระองค์ใหญ่ในพระบาทสมเด็จพระพุทธยอดฟ้าจุฬาโลกมหาราชด้วยมีความสนิทสนมคุ้นเคย และสิ้นชีพลงในรัชสมัยดังกล่าว
บีต นักล่าอสูร

| --- | --- |
บีต นักล่าอสูร
冒険王ビィト
ชื่อภาษาอังกฤษ: beet the vandel buster
แนว: แอ็คชั่น คอมแมนดี้ แฟนตาซี
มังงะ
บีต นักล่าอสูร
เขียนโดย: ริกุ ซันโจ โคจิ อินาดะ
สำนักพิมพ์:  Shueisha    สยามอินเตอร์คอมมิค
อนิเมะ
บีต นักล่าอสูร ภาค 1
กำกับโดย: เท็ดสึยะ นากามิเน่
สตูดิโอ: โทอิ แอนิเมชัน
อนิเมะ
บีต นักล่าอสูรเอ็กซีเลี่ยน (ภาค 2)
กำกับโดย: เท็ดสึยะ นากามิเน่
สตูดิโอ: โทอิ แอนิเมชัน
บีต นักล่าอสูร เป็นการ์ตูนญี่ปุ่นที่แต่งเรื่องโดย ริกุ ซันโจ และวาดภาพโดย โคจิ อินาดะ เป็นเรื่องของ บีต เด็กหนุ่มนักล่าอสูรที่มีความคิดที่จะกวาดล้างแวนเดลให้หมดไปจากโลก พร้อมกับ โพอาล่า คิดส์ มิวฟา จี๊ค และเสลด เพื่อนของเขา
เรื่องย่อ

บีตเป็นเด็กกำพร้าเขาถูกเลี้ยงมาโดยพ่อและแม่ของโพอาล่า เมืองของเขาถูกปกป้องโดยกลุ่มนักล่าอสูรเซน่อน ความใฝ่ฝันของบีตคือการเป็นนักล่าอสูรเพื่อให้ยุคมืดนี้ได้สิ้นสุดลงเขาจึงให้แม่เฒ่าลงสัญลักษณ์แห่งนักล่าอสูรตั้งแต่อายุสิบสอง ตอนนั้นเวนเดลเบลโทสได้เข้าโจมตีเมืองที่บีตอาศัยอยู่เขาพยายามที่จะปกป้องเมืองแต่ท้ายที่สุดเซน่อนก็ได้ออกมาช่วยไว้ บีตโดนพลังมืดของเบลโทสไปทำให้เซน่อนและพวกของเขาได้ใช้ไซกะในการช่วยบีตเอาไว้ ซึ่งตอนนั้นเองบีตก็ได้รู้ว่าความจริงแล้วว่าเซน่อนเป็นพี่ชายของเขา หลังการต่อสู้ครั้งนั้นเซน่อนและพวกได้หายสาบสูญไป บีตยังเชื่อว่าเซน่อนยังมีชีวิตอยู่จึงออกตามหา หลายปีต่อมาบีตกลับมาที่เมืองอีกครั้งพร้อมได้ช่วยโพอาล่ากำจัดเวนเดลที่โจมตีเมืองของเขา หลังจากนั้นบีตก็ออกเดินทางอีกครั้งพร้อมกับโพอาล่าและได้พบเพื่อนใหม่ๆ มากมายไม่ว่าจะเป็น จี๊ค รุค นัท สเลด มิลฟา คิส และบีตก็ได้ตั้งกลุ่มนักสู้บีตขี้นมาโดยมีสมาชิกคือ บีต โพอาล่า คิส มิลฟา
ตัวละคร > ตัวละครหลัก

บีต เด็กชายอายุ 13 ปี เป็นตัวเอกของเรื่อง มีนิสัยที่ซุ่มซ่าม บ้าระห่ำไม่กลัวอันตรายใดๆ และมักจะชอบหาเรื่องกับโพอาล่า และบีตเป็นคนที่กินเก่งมากๆ จนทำให้โพอาล่าต้องเสียเงินมากมาย กับการเดินทางต่อสู้ผจญภัย บีตมีพี่ชายชื่อว่า เซน่อน ซึ่งก็เป็นนักล่าอสูรเหมือนกับบีต แต่บีต นิสัย ไม่เหมือนพี่ชายเลยแม้แต่น้อย แต่ก่อนหน้านี้ บีตไม่เคยรู้เลยว่าเซน่อนคือพี่ชายของเขา  อาชีพเสริมของบีตไม่มี เพราะวันๆ เอาแต่ซ้อมการต่อสู้ กิน แล้วก็นอน  มีไซกะ 5 ศาสตรา คือ เอ็กช์เซเลียน เบลด, เบิร์นนิ่ง แลนซ์, ไซโคลน กันเนอร์, โบลติก แอ็กซ์, คลาวด์ ชิลด์  บีทจะตื่นอยู่ 3 วัน และ หลับไป 1 วันเต็มๆ
โพอาล่า อายุ 14 ปี มีนิสัยที่มักจะค่อนข้างห้าวๆ และใช้พลังฟ้าเก่งรองต่อจากคิส และไม่อยากให้บีตเป็นสามีในอนาคต แต่จะว่าไปได้ เสลด ก็ต้องฉายา ให้โพอาล่าว่า ศรีภรรยาของบีต แต่ที่จริงแล้วโพอาล่า เป็นคนจิตใจดี เอื้อเฟื้อเผื่อแผ่ต่อคนทั่วไป ใจดี รักเด็ก แต่โพอาล่าก็แอบชอบบีตอยู่หน่อยๆที่เธอทำแบบนี้ต่อบีต เพราะอยากให้บีตรู้ว่า เธออยากเป็นเพื่อนที่ดีตลอดไป  อาชีพเสริม เปิดร้านขนมหวาน  ไม่มีไซกะ เพราะว่าเธอแรงยังไม่เยอะ สะสมเวลเดล ไม่ค่อยได้ มักโดนบีตหัวเราะเรื่องนี้  มีท่าไม้ตายคือ เบิร์ส เอนด์ๆ
คิส อายุ 13 ปี มีนิสัย ที่ค่อนข้างเรียบร้อย เหมือนผู้หญิงก็ว่าได้ (แต่บางท่านเข้าใจผิดคิดว่าเป็นผู้หญิง เพราะว่าภาคญี่ปุ่นเขาภาคเสียงเหมือนผู้หญิง) แต่ก็ติงต๊องเป็นบางครั้งและใจดี และใช้พลังฟ้าเก่งที่สุดในทีม มักจะโดนโพอาล่า ดุบ่อยๆ แต่คิสก็ไม่ได้ว่าโพอาล่า เหมือนกับบีต แต่ก่อนหน้านี้ คิสได้พบกับบีตโดย2 ต่อ 2 เมื่อ 3 ปีก่อน (ปัจจุบันอายุ15 และเพิ่มอายุในแต่ปี) แต่โพอาล่า ยังไม่เคยรู้เรื่องนี้ กว่าจะรู้เรื่องนี้ก็ประมาณ 1 อาทิตย์ และ วันนั้นก็ตรงกับวันที่ คิส ออกสู้ปราบปีศาจคนเดียว  คิส อาชีพเสริมคือช่วย โพอาล่า ทำอาหาร  ไม่มีไซกะ เพราะ ไม่เคยออกสู้รบ แต่ก็ใช้พลังฟ้าเหมือนไซกะมีคนแอบชอบอยู่นั่นก็คือ มิลฟา สาวสวยที่สุดในกลุ่มนักสู้บีต  มีท่าไม้ตายคือพลังฟ้ากระสุนน้ำแข็ง
มิลฟา อายุ 17 ปี (BB Milfa) มีนิสัย ที่รักความสวยงาม บ้าผู้ชาย และเป็นสาวสวยที่สุดในกลุ่มนักสู้บีท และจุดเด่นที่ต่างจากเพื่อน คือ เธอสามารถใช้พลังไฟฟ้า ที่เธอแตกต่างจากเพื่อนนั้นคือ สัญลักษณ์ BB (Broad Buster)คือสัญลักษณ์ ที่แสดงถึงตำแหน่งที่มีหน้าที่เหมือนตำรวจสามารถใช้พลังไฟฟ้าได้ และผู้ที่เป็น BB ได้จะต้องมีเลเวล 40 (XXXX) ขึ้นไป และต้องใช้งานให้ถูกต้อง มิลฟา แอบชอบคิส ตั้งแต่ที่พบเห็นกันครั้งแรก แต่ก็ต้องชอบบีตก่อน เพราะบีตมีไซกะ ที่เหมือน เซน่อน และเธอก็ชอบเซน่อน เพราะ เก่งในการใช้ศิลปะในการต่อสู้  มีอาชีพเสริมคือ เป็นตำรวจหญิง  มีไซกะคือ ไลท์โบลท์ แก็รปเปอร์  มีท่าไม้ตายคือพลังฟ้าสายฟ้าคุ้มกาย
สเลด มีนิสัยที่เงียบ ไม่ค่อยยุ่งกับใคร และเป็นคน ที่ตั้งฉายา ให้กับ โพอาล่า ตั้งฉายาให้ว่า ศรีภรรยาของบีต เสลด เป็นคู่แข่งของบีต มาตั้งแต่เด็ก ในเมื่อท้าต่อสูกันระหว่าง บีตกับเสลด แต่พอเริ่มต่อสู้กันทีไร บีตก็มักจะง่วงอยู่เสมอ เสลดเป็นคนขี้เหนียวเรื่องเงิน 1เดือน กินที เว้น 2เดือน เป็นคนที่ประหยัดเงินมาก อันที่จริงแล้ว เสลดไม่ได้อยู่ในกลุ่มนักสู้บีตเพราะเสลดคิดว่าตัวเองนั้นเก่งอยู่แล้ว ไม่ต้องมีสหายติดตัวในตอนเดินทาง  อาชีพเสริม ช่วยเหลือชาวบ้าน  มีไซกะคือ ไชเรนเกรฟ
ตัวละคร > กลุ่มนักสู้เซน่อน

เซน่อน (อัศวินนภา) หัวหน้ากลุ่มนักล่าอสูร อายุ 22 ปี เป็นพี่ชายของบีต และมีนิสัยไม่เหมือนบีต และไม่ประมาท เหมือนกับบีต แต่เซน่อน ก็ต้องมอบไซกะให้กับบีตในเมื่อตอนนั้นเอง บีตถูกปีศาจเบลโทส ใช้ความมืดสีดำจึงทำให้พวกกลุ่มของเซน่อน ต้องมอบไซกะให้กับบีตคือไซกะเอ็กช์เซเลียน เบลด  หาไม่แล้ว บีตจะตายไปภายใน5นาที แล้วเซน่อนก็บอกกับบีตว่า ฉันเป็นพี่ชายของเธอ เธอน่ะนิสัยเหมือนพ่อ ฉันนิสัยเหมือนแม่ และอำลาจากไปประโยคคำสุดท้ายที่เซน่อนพูดก็คือ ลาก่อนบีต เราจะไม่ได้เจอกันอีกแล้วแล้วก็เดินจากไปพร้อมกลุ่มของเซน่อน แต่บีตก็ยังคิดว่า พรรคพวกของเซน่อน และพี่ชายยังอยู่
ครูส เป็นคนที่มีผมยาวคล้ายผู้หญิง แต่บางท่านอาจจะเข้าใจผิดว่าครูสเป็นผู้หญิงแต่ที่จริงแล้วเป็นผู้ชาย ครูสได้มอบไซกะให้กับบีตคือคลาวด์ ชิลด์ แถมใช้สะกดความมืดมนออกมาในตัวคน แต่ครูส เก่งในด้านการแพทย์มากกว่าเป็นนักล่าอสูรเสียอีก
ไลโอ เป็นคนที่ชอบแกล้งบีต และมักจะหยอกล้อเล่นบีตเป็นประจำ และเป็นคนมอบไซกะให้บีตคือเบิร์นนิ่ง แลนซ์
อัลไซ เป็นคนที่มีนิสัยขี้อาย และในเรื่องมักจะเขินอยู่ตลอดเวลา เวลาที่อัลไซเห็นผู้หญิงหรือเด็ดผู้หญิง อัลไซมักจะเงียบกริบ ไม่ยอมพูดคำใด ๆ ทั้งสิ้น ใครเรียกก็ทำเป็นเฉยและได้มอบไซกะให้กับบีตคือไซโคลน กันเนอร์
บลูแซม เป็นคนที่มีร่างกายสูงใหญ่ ล่ำบึ๊ก เทียบได้ว่าเท่ากับเฮอคิวลิส ได้มอบไซกะให้กับบีตคือโบลติก แอ็กซ์
ตัวละคร > ผู้ประเมิน

ผู้เฝ้ากระท่อมประเมินประจำแต่ละเมือง ได้รับการแต่งตั้งจากสมาคมนักล่าอสูรที่แกรนซิส ส่วนมากเป็นคนมีอายุ เคยเป็นนักล่าอสรูมาก่อน มีหน้าที่หลักๆคือการให้บริการแก่นักล่าอสูร ตั้งแต่การทำสัญญาเป็นนักล่าอสูร ตรวจสอบม่านต่า ประเมินรางวัล แบรนดิ้ง จดทะเบียนกลุ่มนักสู้ ให้ข้อมูลเกี่ยวกับแวนเดล มอนส์เตอร์ และงานต่างๆที่มีผู้ร้องขอมา แสดงประกาศจับ เป็นต้น
ตัวละคร > ตัวละครพิเศษ

ตัวละครพิเศษคือตัวละครที่ไม่ปรากฏอยู่ในฉบับมังงะแต่ปรากฏอยู่ในฉบับอนิเมะ
จีค เป็นคนที่เคยเจอบีต ตอนเป็นหนุ่ม และเมื่อเห็นโพอาล่า ก็ทำตาหวาน และสาวๆ คนอื่นก็ด้วย แต่ไม่ถูกกับบีตเพราะเห็นไซกะของไลโอ จึงทะเลาะกันในหมู่บ้าน (มีชาวบ้านมาดูกันเต็ม) และก็โกรธบีตมากๆ เลยด้วย แต่บีต ไม่เข้าใจ ว่าทำไมถึงต้องทะเลาะกันด้วย โพอาล่าจึงบอกจีค ว่า ไซกะอันนั้นที่เธอเห็นมันเป็นของไลโอจริงๆ และได้ไซกะจากพรรคพวกของเซน่อน และเซน่อนเป็นพี่ชายของบีต จีคได้ฟังเช่นนั้นจึงไม่มีสติ จีควิ่งไปเข้าป่า แล้วนึกถึงเรื่องราวตอนเด็ก ที่เซน่อนช่วยเหลือชีวิตของจีคไว้ จีคจึงหยิบไซกะออกมาฟันไม้ไนป่า ไปประมาณ20ไม้ แต่ที่จริงแล้วจีคเป็นคนจิตใจดี มีน้ำใจช่วยเหลือ เสียสละ แต่ข้อเสียคือ จีคเป็นคนชอบอวดเก่ง อาชีพเสริม ก่อสร้าง มีไซกะคือ บลาสเตอร์ เอดจ์
ลุค ลุคจะมีผมสีแดง มีพลังฟ้าเป็นไฟ
นัท นัทจะมีผมสีฟ้า มีพลังฟ้าเป็นน้ำ
ภาคเอ็กช์เซเลียน
ลีออน เป็นราชาอองค์เล็กที่อายุ 12ปี เป็นชาวเมือง ซานดิโก และเธอไม่อยากเป็นนักล่าอสูรแม่ของลีออนชื่อว่า (เอโดรพาโดร) แต่แม่ของเธอก็ต้องตายเพราะน้ำมือของเบาส็ แต่ลีออนก็ยังสู้กับความที่เธอเป็นนักล่าอสูรอยู่ เธอมักจะคิดว่าพ่อจะเป็นตัวจอมยุ่ง แต่ที่จริงแล้ว พ่อของเธอเก่งในการต่อสู้มากๆ (พ่อของลีออนชื่อพาโดร)
พาโดร
สายลมอีบูล
สายน้ำเรย์มอนด์
เปลวเพลิงกรีฟาส
สายฟ้าตองก้า